Bandaríkjaforseti kveðst reiður vegna sýknudóms yfir ungum manni sem skaut þrjá, þar af tvo til bana í mótmælum í fyrra. Þó beri að virða niðurstöðuna. Niðurstöðu kviðdómsins var mótmælt á nokkrum stöðum í Bandaríkjunum í gærkvöld.
We the jury find the defendant, Kyle Rittenhouse, not guilty.
Kviðdómurinn sýknar Kyle Rittenhouse af ákærunni, sagði fulltrúi kviðdómenda í gær. Þannig fór með allar fimm ákærurnar á hendur Rittenhouse sem er aðeins átján ára gamall. Hann býr í Illinois-ríki en gerði sér ferð til Wiscounsin-ríkis í ágúst í fyrra vopnaður AR-15, sjálfvirkum riffli sem var hlaðinn með 30 skotum. Þar höfðu staðið mótmæli í nokkra daga eftir að lögregla skaut Jakob Blake sjö skotum, með þeim afleiðingum að hann lamaðist. Á sama tíma voru víða mótmæli gegn lögregluofbeldi og kynþáttahatri eftir að lögregla varð George Floyd að bana. Mennirnir sem Rittenhouse skaut eru allir hvítir. Tvo þeirra skaut hann til bana og særði þann þriðja alvarlega. Einn skaut hann fjórum sinnum.
Joe Biden Bandaríkjaforseti, sagði í tilkynningu að hann væri reiður yfir sýknunni. Hann hefur hvatt landa sína til stillingar.
Well, look, I stand by what the jury has concluded, the jury system works and we have to abide by it.
Forsetinn kveðst þó standa með niðurstöðu kviðdómsins. Kerfið virki og hlýta þurfi niðurstöðunni.
Joe Biden, Bandaríkjaforseti kveðst reiður yfir því að ungur maður sem skaut þrjá á mótmælum í fyrra hafi verið sýknaður. Forsetinn hvetur til stillingar vegna málsins. Niðurstöðu kviðdómsins var mótmælt í gær. 